Skillet

**Skillet** je kresťansko-rocková skupina, ktorá vznikla v roku 1996 v Tennessee (USA). Hrajú rôzne žánre – nielen rock, alternatívny rock, ich hudba skĺzava k industriálnemu rocku a nu metalu.

Skupina od svojho vzniku nahrala 9 dosiek, dve DVD a viaceré z ich skladieb sa hrali v rozhlasových staniciach a vo filmoch. Ich hudba je energická s aktuálnými, trefnými textami. Hlas speváka Johna Coopera je pre skupinu typický nielen naliehavosťou, živosťou, ale aj surovosťou – hlavne v jednej z posledných dosiek *[[Comatose]]*.

Prvé dva albumy nahrali len traja (John Cooper – spev, basgitara, Trey McClurkin – bicie, Ken Steorts – gitara), z ktorých v súčasnej zostave zostal len John Cooper. V súčasnosti má skupina štyroch členov. Do dnes bola skupina Skillet obdarovaná dvomi cenami Grammy.

## História
### Názov skupiny
Názov Skillet navrhol zakladajúcim členom ich pastor. John Cooper predtým hral v skupine Seraph a Ken Steorts v skupine Urgent Cry. Trey McClurkin sa k nim pridal neskôr. Ich skupiny sa však rozpadli a oni sa rozhodli založiť spolu novú skupinu. A pretože každý z nich pochádzal z inej skupiny, vznikol ten nápad nazvať novú skupinu Skillet. "Skillet" znamená v slovenčine "panvička". John Cooper prirovnal skupinu k omelete, a povedal: *„Všetko sme hodili dokopy, bez toho aby sme vedeli, čo z toho bude.“*

### Vývoj skupiny
* **1996** - bola založená skupina, jej členmi boli Ken Steorts, John Cooper, Trey McClurkin; bol vydaný album *[[Skillet (album)|Skillet]]*; prvé turné;
* **1998** - bol vydaný druhý album *[[Hey You, I Love Your Soul]]*; skupina zmenila svoj štýl z tvrdšieho rocku na jemnejší, v ktorom figurovali hlavne Johnove klávesy; John Cooper sa zoznámil s Korey, po nejakej dobe sa vzali a Korey sa pridala ku skupine (oficiálne však nebola členkou skupiny až do nahrávánia dalšieho albumu)
* **1999** - novým členom sa stal Kevin Haaland
* **2000** - Ken Steorts opustil skupinu; bol vydaný 3. album: *[[Invincible (Skillet)|Invincible]]*; aj kvôli odchodu Kena Steortsa je kompletne zmenené, Skillet začali používať industriálne zvuky a hudobne ho viacerí kritici prirovnávali k Marilynovi Mansonovi alebo Nine Inch Nails; Trey McClurkin odišiel zo skupiny, a tak pribudla nová členka Lori Petersová; bol vydaný album *[[Ardent Worship]]* - zbierka chvál, z ktorých päť bolo zložených priamo skupinou Skillet
* **2001** - zo skupiny odišiel Kevin Haaland, gitaru po ňom prevzal Ben Kasica; bol vydaný album *[[Alien Youth]]*; po zvukovej stránke je tento album viac agresívnejší a útočnejší. Album vo velkej miere odkazuje na pôvod sveta, pozerá na Ježiša ako na cudzinca, a to najmä v skladbách „Alien Youth“ a „Earth Invasion“
* **2002** - vzniklo DVD *Alien Youth: "The Unplugged Invasion"*
* **2003** - bol vydaný album *[[Collide (Skillet)|Collide]]*, nominovaný na cenu Grammy; tretí posun skupiny z hudobného hľadiska, z industrialných zvukov cez hard rock ku kombinácii sláčikových nástrojov a elektrickej gitary
* **2006** - bol vydaný album *[[Comatose]]*; veľmi úspešný album, ktorý získal nomináciu na cenu Grammy, cenu Dove Awards a dalšie ocenenia
* **2007** - bola vydaná špeciálna edícia albumu *Comatose* CD/DVD a zo skupiny odišla Lori Petersová
* **2008** - novou členkou skupiny sa stala Jen Ledgerová
* **2009** - bol vydaný album Awake
* **2011** - Odišiel gitarista Ben Kasica a novým členom sa stal Seth Morrison. Skupina vydala EP s názvom *Awake and Remixed*.
* **2013** - bol vydaný album *[[Rise (Skillet)|Rise]]*
* **2016** - bol vydaný album *[[Unleashed (Skillet)|Unleashed]]*

## Členovia
### Súčasní členovia
*John Cooper - spev, basgitara (členom od roku 1996)
* Korey Cooperová - gitara, klávesy (členkou od roku 1999)
* Jen Ledgerová - bicie, druhé hlasy (členkou od roku 2008)
* Seth Morrison - gitara (členom od roku 2011)

### Bývalí členovia
* Ken Steorts - gitara (1996 - 1999)
* Trey McClurkin - basgitara (1996 - 2000)
* Kevin Haaland - gitara (1999 - 2001)
* Lori Petersová - bicie (2000 – 2007)
* Ben Kasica - gitara (2001 - 2011)

### Sučasní sezónni hudobníci a hudobníci na turné
* Tate Olsen – violončelo (2008 – súčasnosť)
* Lacey Sturmová – vokály (niekoľko dátumov v roku 2019)

### Bývalí sezónni hudobníci a hudobníci na turné
* Billy Dawson – rytmická a sólová gitara (2000)
* Chris Marvin – rytmická a sólová gitara, sprievodné vokály (2002 – 2003, 2005 – 2006)
* Faith Sternová – klávesy, sprievodné vokály (2002 – 2003)
* Andrea Winchellová – klávesy (2005 – 2006)
* Scotty Rock – basgitara (2009 – 2011)
* Jonathan Chu – husle (2008 – 2015)
* Drew Griffin – husle (2017)

**Časová os**

## Diskografia
### Albumy
* 1996: *[[Skillet (album)|Skillet]]*
* 1998: *[[Hey You, I Love Your Soul]]*
* 2000: *[[Invincible (Skillet)|Invincible]]*
* 2000: *[[Ardent Worship]]*
* 2001: *[[Alien Youth]]*
* 2003: *[[Collide (Skillet)|Collide]]* – nominácia Best Rock Gospel Album Grammy
* 2006: *[[Comatose]]*
* 2009: *[[Awake (Skillet)|Awake]]*
* 2013: *[[Rise (Skillet)|Rise]]*
* 2016: *[[Unleashed (Skillet)|Unleashed]]*
* 2019: *[[Victorious (album, Skillet)|Victorious]]*
* 2022: *Dominion*

### Koncertné albumy
* 2008: *[[Comatose Comes Alive]]*

### EP
* 2006: *The Older I Get*
* 2011: *Awake and Remixed*

## Ocenenia a uznania
Skupina Skillet dostala uznanie 1. februára 2016 za nahratie najväčšie digitálneho singlu v histórii kresťanskej hudby od ich skladby „Monster“, ktorá získala 2,6 milióna predajov. Bola 2x certifikovaná na platinu od RIAA, bola na čísle jedna streamujúcej kresťanskej skladby roku 2015 a bola čísle osem streamujúcej rockovej skladby roku 2015.

## Referencie

## Iné projekty

## Externé odkazy
* oficiálna stránka skupiny
* český fanpage skupiny

## Zdroj

Kategória:Skillet
Kategória:Hudobné skupiny USA
Kategória:Hudobné skupiny z 1996
Kategória:Kresťanské hudobné skupiny
Kategória:Rockové hudobné skupiny
Kategória:Industriálnorockové hudobné skupiny